**Latvijas būvniecības padomes (LBP) sēdes**

PROTOKOLS

Latvijas Republikas Ekonomikas ministrija (EM)

 Rīga, Brīvības iela 55, 506.telpa, plkst.14:00

Rīgā, 2018. gada 17.decembrī Nr.1

Sēdi vada: **Edmunds Valantis –** Ekonomikas ministrijas valsts sekretāra vietnieks

Sēdē piedalās: **Andris Bērziņš; Kaspars Bondars, Artis Dzirkalis, Pēteris Dzirkals, Baiba Fromane, Vija Gēme, Dzintra Gorbunova, Klāvs Grieze, Normunds Grinbergs, Raitis Gultnieks, Leonīds Jākobsons, Ināra Laube, Gints Miķelsons, Jānis Rāzna, Jurijs Strods, Ervīns Timofējevs, Normunds Tirāns,** **Gunārs Valinks, Roberts Vecums–Veco.**

Uzaicinātie: **Olga Feldmane -** EM Būvniecības politikas departamenta direktore;

 **Elīna Ozoliņa –** SIA “Jaunrades laboratorija”;

**Roberts Cerusss** - SIA “Jaunrades laboratorija”;

**Kristaps Lajiņš** – SIA “CMB”;

**Arvīds Leimanis** - SIA “CMB”;

**Anda Kursiša -** SIA “CMB”;

**Zoja Bruģe** - Rīgas pilsētas Būvvalde;

 **Dainis Ģēģeris –** LSGŪTIS;

 **Agrita Lūse -** Building Design and Construction Council

Protokolē: Inese Rostoka - EM Būvniecības politikas departamenta vecākā eksperte.

Darba kārtība:

1. Priekšlikumi Latvijas būvnormatīvu pārstrādei (SIA “CMB”):

2. Sērijveida daudzdzīvokļu dzīvojamo ēku balkonu konstrukciju mehāniskās stiprības un stabilitātes izpētes rezultāti un priekšlikumi tipveida risinājumiem. (SIA “CMB”);

3. Latvijas Būvniecības nozares kvalitātes indeksa mērījumu metodoloģija un būvniecības pakalpojumu kvalitātes aptaujas rezultātu prezentācija. (SIA “Jaunrades laboratorija”)

4. Pārskats par Latvijas Būvniecības padomes darbu 2017. / 2018.gadā.

5. Latvijas Būvniecības padomes priekšsēdētāja un priekšsēdētāja vietnieka vēlēšanas.

6. Citi jautājumi:

6.1. Latvijas Būvniecības padomes pārstāvju izvirzīšana darbam Būvniecības informācijas sistēmas uzturēšanu, pilnveides, attīstības plānošanu un uzraudzības Konsultatīvajā padomē;

6.2. Nākamās sēdes laiks un Darba kārtība.

Sēdi sāk 14:10

**Protokolā lietotie saīsinājumi**

BIS – Būvniecības Informācijas sistēma

BVKB – Būvniecības valsts kontroles birojs

EM – Ekonomikas ministrija

ES – Eiropas Savienība

ERAF – Eiropas Reģionālās attīstības fonds

### [ISO - International Organization for Standardization](https://www.iso.org/)

LAS - Latvijas Arhitektu savienība

LBN – Latvijas būvnormatīvi

LBP, Padome – Latvijas Būvniecības padome

LSGŪTIS - Latvijas siltuma, gāzes un ūdens tehnoloģijas inženieru savienība

MK – Ministru kabinets

NNĪAA - Nacionālā nekustamo īpašumu attīstītāju alianse

STK - standartizācijas tehniskā komiteja

**1.§**

**Priekšlikumi Latvijas būvnormatīvu pārstrādei**

---------------------------------------------------------------------------------------------

**Ziņo:** A.Dzirkalis

SIA “CMB” EM iepirkuma rezultātā pusgada garumā iesaistījās būvnormatīvu pārstrādē. Darba apjoms bija daudz lielāks, kā sākumā tika prognozēts.

* **LBN 211-15 “Dzīvojamās ēkas” un LBN 208-15 “Publiskas būves”**;

Darbu veica Darba grupa, kas sastāvēja no sertificētiem arhitektiem, ekspertiem un nozares pārstāvjiem, arhitektes Andas Kursišas vadībā. Uzdevums bija izanalizēt ārzemju praksi, iepazīstoties ar citu valstu normatīviem. Jautājums tika apspriests LAS un NNĪAA, ievākta informācija no Veselības inspekcijas un Labklājības ministrijas.

Tika izstrādāti priekšlikumi, kas tika prezentēti EM.

Ieguvumi:

* mainīta normatīva pielietošanas forma, uzsvars tiek likts uz galvenajām prasībām būvēm un abi normatīvi tiek apvienoti;
* izņemtas no normatīva lietas, kas ir standartos un kas nav minimālās prasības. Izteikts priekšlikums, ka visas šīs lietas varētu apvienot metodiskos norādījumos vai vadlīnijās, ko izstrādā EM;
* tiek skaidrāk definētas 3. grupas ēkas;
* vides pieejamības prasības attiecinātas uz visām ēkām.

**A.Kursiša** vērtē, ka darba gaitā bija liela viedokļu daudzveidība un pati lielākā apspriešanas daļa domājams vēl ir priekšā.

* **LBN 003-15 “Būvklimatoloģija”**

Darba grupa sastāvēja no neatkarīgajiem ekspertiem ēku energoefektivitātes jautājumos, grupu vadīja Kārlis Grīnbergs. Tika uzklausīti EM priekšlikumi par būtiskajām nepieciešamajām izmaiņām normatīvā.

Paveiktais:

* tika atjaunoti un precizēti klimata dati atbilstoši Latvijā pieejamajiem datiem un mērījumiem;
* tika papildināts ar enerģijas aprēķiniem dzesēšanas sistēmām, kas līdz šim nebija;

Izstrādātos priekšlikumus, atbilstoši līguma nosacījumiem, bija nepieciešams saskaņot STK pie LSGŪTIS. Izpratne dalījās starp izstrādātājiem un STK ekspertiem.

Latvijā ir maz pieejami klimata dati, ko varētu izmantot, tāpēc aktuālos datus ielikt būvnormatīvā bija problemātiski. Ieteikums ir - uzdot SIA “Latvijas nacionālais metroloģijas centrs” monitorēt būvindustrijai nepieciešamos datus.

Vēl tika izteikts priekšlikums pāriet no datu aprēķiniem pa 30 gadiem uz 10 gadiem, kā arī datu analīzi būvniecībā pamatot ar ISO standartu.

* **LBN 002-15 “Ēku norobežojošo konstrukciju siltumtehnika”**

Tika izstrādāts iepriekšminētajā Darba grupā, kurā tika pieaicināti vēl citi energoauditori un izdiskutēts Latvijas Energoefektivitātes asociācijā. Darba grupa iepazinās ar Staņislava Gendela pētījumu[[1]](#footnote-1), kuru bija pasūtījusi EM un sadarbojās ar pētnieku izstrādes procesā.

Arī šo normatīvu bija nepieciešams saskaņot STK pie LSGŪTIS. Kompromiss līdz galam netika sasniegts.

Priekšlikumi ir izstrādāti:

* veidot normatīvu uz MK noteikumu bāzes, neliekot iekšā standartu prasības;
* izņemtas no normatīva normatīvās U (būvelementa aprēķina siltuma caurlaidības koeficients) vērtības, tā vietā nominējot enerģijas patēriņa vienību, kādai jāatbilst ēkai, tas dod iespējas energoauditoriem rēķināt energopatēriņu izejot no gala iznākuma. Izņēmums - ir noteikta max U vērtība stiklotajām konstrukcijām.
* aprēķinos tiek ņemti vērā ražotāja norādītie dati - tehniskie parametri, tas atvieglos aprēķinus jauniem materiāliem ienākot tirgū.
* **LBN 231-15 “Dzīvojamo un publisko ēku apkure un vēdināšana”**.

Šis ir viens no vecākajiem normatīviem Latvijā, neviens ar to pēdējos gados nebija apmierināts. Izstrādāšanā tika iesaistīti visvairāk speciālistu, visvairāk diskusiju, gala rezultāts vēl nav sasniegts. Netika panākta konceptuāla vienošanās par atsevišķiem jautājumiem industriju pārstāvošo speciālistu starpā:

* izstrādātāju viedoklis bija, ka nepieciešams izstrādāt starpdokumentu, pārejai uz jaunu normatīvu;
* STK viedoklis, bija ka nepieciešams izstrādāt pilnīgi jaunu normatīvu, kas ir pilnīgi cita apjoma darbs ar iesaistītiem papildus ekspertiem un izstrādāšana prasa ilgāku laika periodu.

Par darba izstrādes gaitu informē **A.Leimanis**

Izstrādātāji aptaujāja nozares vadošos speciālistus. Speciālistu viedoklis bija sakārtot normatīvu tā, lai būtu saprotamas atbildības robežas. Priekšlikums bija strādāt uz esošā normatīva bāzes. Esošā redakcijā bija nepieciešami daudzi uzlabojumi. Tika sniegti priekšlikumi esošā normatīva uzlabošanai. Nozare šobrīd nav gatava atteikties no standartu iekļaušanas normatīvā.

**E.Valantis** – uzdevums izstrādātājiem bija izstrādāt priekšlikumus, būvnormatīvu uzlabošanai. Uzskata, ka ir paveikts liels darbs un uzlabojumi būvnormatīvos būs būtiski. Tiks normatīvajā regulējumā iekļautas ES direktīvas[[2]](#footnote-2) par ēku energoefektivitāti prasības.

Bija ieplānoti pieci normatīvi, EM pieņems četrus, jo pati nozare nevar vienoties par vienotu nostāju jautājumā par to ko nepieciešams iekļaut jaunajā būvnormatīvā “Dzīvojamo un publisko ēku apkure un vēdināšana”.

**D.Ģēģeris** – ir ieguldīts liels darbs, tehniskie risinājumi ir mainījušies, ārvalstīs ir citas sistēmas. Ir daži diskutējami jautājumi. Lai šo darbu nezaudētu EM vajadzētu atrast līdzekļus, lai pabeigtu šo darbu. Izstrādātie priekšlikumi būtu jāsastrukturizē un jāatrisina daži principiāli jautājumi.

**A.Bērziņš** ierosin EM atrast resursus, lai darbu varētu turpināt.

**A.Dzirkalis** – uzskata, ka šo darbu nevar izstrādāt industrija, ir nepieciešams detalizēts uzdevums, ko varētu sagatavot uz iesniegtā darba pamata, un EM jāveic uzraudzība par šo procesu. Ir daudz viedokļu, ko grūti apvienot un panākt kompromisu.

**N.Tirāns** vērš uzmanību uz to, ka STK nav efektīvākais veids, kur izstrādāt būvnormatīvu, jo katram tās loceklim ir *veto* tiesības.

**Nolemj**: Pieņemt informāciju zināšanai.

**2.§**

**Sērijveida daudzdzīvokļu dzīvojamo ēku balkonu konstrukciju mehāniskās stiprības un stabilitātes izpētes rezultāti un priekšlikumi tipveida risinājumiem**

----------------------------------------------------------------------------------------------

**Ziņo:** K.Lejiņš

Uzdevums bija apsekot 316.sērijas un 318.sēdrijas dzīvojamo ēku balkonus. Pēc apsekošanas sagatavot trīs pārbūves vai atjaunošanas tipveida risinājumus par to kā varētu bojājumus novērst, kā arī priekšlikumus par to ko varētu mainīt normatīvajā regulējumā. (Prezentācija ar plašāku informāciju pielikumā)

Kopumā apsekoja 1090 balkonus gan tiešā tuvumā, gan arī no attāluma, kur nebija piekļuves (Rīga, Rēzekne, Jelgava). Pamatā tā bija vizuāla apsekošana, kontrolmērījumu veikšana, informācijas izpēte arhīvos, kā arī apsekošanā ietilpa betona virsmas stiprības mērījumi.

Bojājumus sadalīja 4 grupās un tika apzināti kādi ir primāri veicamie darbi katrā gadījumā. Ir daži balkoni (0,3 - 1%), uz kuriem nevajadzētu kāpt virsū, bet kopumā balkonu bojājumi nav tik nopietni, lai teiktu, ka tuvākajā laikā tie varētu kļūt bīstami.

Priekšlikumi, tika balstīti, lai minimāli iespaidotu ēku izskatu, tas pats attiecas arī uz balkonu demontāžu.

Balkonu kalpošanas ilgums ir noteikts 50 gadi, kas šobrīd jau ir sasniegts. Veicot remonta darbu varētu paildzināt balkonu kalpošanas ilgumu.

Priekšlikumi normatīvā regulējuma izmaiņām:

* Balkonu konstrukcijām pārsniedzot normatīvo kalpošanas ilgumu, **ekspluatācijas termiņu pieļaujams palielināt, ja tiek veikti attiecīgo balkonu konstrukciju remontdarbi** vai ja balkonu konstrukcijām netiek konstatēti bojājumi.
* Normatīvajā regulējumā vēlams iekļaut izmaiņas, kas paredz veikt balkonu konstrukciju **tehnisko apsekošanu** arī gadījumos, ja **nav pārsniegts** balkonu konstrukciju vidējais normatīvais kalpošanas ilgums.
* Balkonu atjaunošanas darbi veicami 1 – 5 gadu laikā pēc tehniskās apsekošanas veikšanas, atkarībā no bojājumu pakāpes.
* Vizuālās pārbaudes laikā konstatēt vai nav pārkāpti normālas ekspluatācijas nodrošinoši faktori.

Padomi interesē, kāda būs tālākā rīcība EM saņemot šo pētījumu.

**E.Valantis** - ir daudz mītu par padomju laika tipveida ēkām, šī ir joma, kur ilgākā laika periodā nav veiktas adekvātas investīcijas. Daudzos gadījumos šajās mājās panākt kādu kopēju lēmumu ir ļoti sarežģīti. Šis ir pirmais tāds pētījums no valsts puses Investīcijas šajās ēkās atgriezīsies atpakaļ būvniecības nozarē.

**R.Vecums–Veco –** apsaimniekotajiem nav speciālistu būvniecībā, kādam jāuzņemas atbildība visu šo. Būtu jābūt kvalifikācijas prasībām ēku apsaimniekotājiem

**E.Valantis** – šie materiāli būs publiski pieejami, par pētījumu tiks informēti namu apsaimniekotāji, lai tiem būtu vieglāk runāt ar dzīvokļu īpašniekiem. Daudzi jautājumi kas saistās ar būvniecību un namu uzturēšanu pārklājas:

1. dzīvokļu īpašniekiem jāsaprot, ka par daudzīvokļu ēkas uzturēšanu jāmaksā, grūti vienoties par adekvātu maksājumu summu, par kuru ēku varētu uzturēt un remonta darbus veikt;

2. trūkst ēkas uzturēšanas ilgtermiņa plāns, pēc ēkas nodošanas ekspluatācijā, kurā noteikts kuras konstrukcijas un pēc cik ilga laika jāapseko un jāremontē;

3. apgrūtināta lēmumu pieņemšana daudzdzīvokļu ēkās.

**Nolemj**: Pieņemt informāciju zināšanai.

**3.§**

**Latvijas Būvniecības nozares kvalitātes indeksa mērījumu metodoloģija un būvniecības pakalpojumu kvalitātes aptaujas rezultātu prezentācija**

----------------------------------------------------------------------------------------------

**Ziņo:** R.Ceruss

Uzdevums bija izveidot ilgtspējīgu Latvijas būvniecības nozares pakalpojumu kvalitātes monitoringa sistēmu.

Ieguvumi no šīs sistēmas būs:

* + objektīvi dati par pakalpojumu kvalitāti,
	+ indekss, kuru var izmantot gan nozares pārvaldnieks, gan nozares dalībnieki,
	+ radīta metodoloģija un anketa, kuru var izmantot periodiskiem pētījumiem.

Pakalpojumi tika sadalīti pakalpojumu grupās, kur respondenti vērtē saņemto pakalpojumu grupu kvalitātes aspektus. Tika rekrutēti 167 respondenti.

**Visaugstāk novērtētie pakalpojumi:**

* + Būvmateriālu, darba rīku, tehnikas ražošana un izplatīšana,
	+ Elektrotīklu un vājstrāvu tīklu būvdarbi (un projektēšana),
	+ Būvprojekta ekspertīze,
	+ Apkures un ventilācijas būvdarbi.

**Zemāk novērtētie pakalpojumi:**

* + Būves arhitektūra (mets, skices, tehniskais projekts),
	+ Būvprojekta vadība un izstrāde,
	+ Autoruzraudzība,
	+ Valsts institūcijas (būvvaldes)

**Būvniecība nozares kvalitātes indekss kopumā tiek vērtēts - 71%**:

**Priekšdarbos - 72%**, jāuzlabo: spēja plānot un ievērot termiņus; atbildība par gala rezultātu, un ieinteresētība par kvalitatīvu gala rezultātu; cenas/kvalitātes attiecība.

**Projektēšanā - 69%,** jāuzlabo: spēja plānot un ievērot termiņus; komandas kapacitāte (darbaspēka apmērs); izmaiņu vadības spējas (elastība); cenas un kvalitātes attiecība.

**Būvdarbi - 74%,** jāuzlabo: spēja plānot un ievērot termiņus; pievienotā vērtība ekspluatācijas plānošanā.

**Uzraudzība - 68%,** jāuzlabo: spēja plānot un ievērot termiņus; komunikācija; reaģēšanas laiks; darbinieku profesionalitāte, prasmes, pieredze un zināšanas.

Kvalitāti iespaidojošie aspekti:

* Nozares organizācijas visbiežāk uzsver, ka tuvākajos 12 mēnešos kvalitāti ietekmēs **darbaspēka trūkums**,
* Zemāk novērtēta pakalpojumu sniedzēju:
	+ Spēja plānot un ievērot termiņus,
	+ Komandas kapacitāte,
	+ Reaģēšanas laiks (uzraudzība),
	+ Pievienotā vērtība ekspluatācijas plānošanā (ģenerāluzņēmēji).

Kopumā tika pieredzēta zema nozares organizāciju (uzņēmumi un iestādes, kas iesaistītas būvniecības procesā) atsaucība, par ko vajadzētu domāt turpmāk veicot šādus pētījumus. Rekomendācija nākamam gadam būtu aizpildīt anketu BIS, vai pagarināt anketēšanas termiņu, par pamatu ņemot vismaz 300 nozares organizācijas, ar pieņēmumu, ka katra organizācija saņēmusi vismaz 4 pakalpojumus.

Padome vēlas zināt, ko ministrijai dos šāds kvalitātes indeksa mērījums un vai ir iespējams šo mērījumu salīdzināt ar citām valstīm.

Ņemot vērā, ka Latvija ir pirmā valsts, kas šādu pakalpojumu indeksu ir izmērījusi, kad nav ar ko salīdzināt.

**E.Valantis** – kad Padome apstiprināja “Latvijas Būvniecības nozares attīstības stratēģiju 2017. – 2024.gadam”, vienojāmies par kvalitātes indeksa mērījumu. Pozitīvi jāvērtē tas, ka katra puse vērtē pakalpojumu un savu apmierinātību ar saņemto pakalpojumu. Jāredz cik paši esam apmierināti . Kas ir jādara, lai būvniecības procesu uzlabotu. Lai ar šobrīd rezultāts izskatās apmierinošs, kopumā atbildīgās puses varētu būt apmierinātām, ja rezultāts būtu 9-10, uz ko arī visiem pakalpojumu sniegšanā iesaistītajiem jātiecas, ņemot vērā sniegtās rekomendācijas.

**O.Feldmane** – runājot par kvalitātes indeksa mērījumu, viens bija noskaidrot cik mēs esam apmierināti un noskaidrot neapmierinātības iemeslus, lai varētu saprast kur vēl kas būtu jāuzlabo, kā arī sasniegt augstāku apmierinātības pakāpi. Mērķis nebija salīdzināties ar kaimiņiem.

**Nolemj:** Pieņemt informāciju zināšanai.

**4.§**

**Pārskats par Latvijas Būvniecības padomes darbu 2017. /2018.gadā**

 ----------------------------------------------------------------------------------------------

|  |
| --- |
| **Ziņo:** E.ValantisPārskats ir visiem padomes locekļiem izsniegts un arī izsūtīts elektroniski, priekšlikums pāriet pie nākamā jautājuma. |

**Nolemj:** Jautājumu atsevišķi neskatīt.

**5.§**

**Latvijas Būvniecības padomes priekšsēdētāja un priekšsēdētāja vietnieka vēlēšanas**

 ----------------------------------------------------------------------------------------------

|  |
| --- |
| **Ziņo:** E.ValantisInformē par padomes priekšsēdētāja un vietnieka ievēlēšanas kārtību. Aicina izvirzīt vismaz divus Padomes priekšsēdētāja kandidātus.I.Laube - LSGŪTIS izvirza **Baibu Fromani**, šo kandidatūru atbalsta arī A.Bērziņš norādot, ka Baiba Fromane pēdējā gada laikā ir pierādījusi savu spēju darboties un panākt rezultātu, organizācijā ir dominējošais daudzums Latvijas būvnieku, treškārt viņa nav ieeinteresēta nevienā konkrētā jomā ne būvniecībā, ne projektēšanā, ne ventilācijā vai apkurē un spēj skatīties uz visu lauku kopumā.G.Miķelsons – izvirza **Arta Dzirkaļa** kandidatūru.R.Vecums-Veco – izvirza **Andra Bērziņa** kandidatūru.**A.Bērziņš** savu kandidatūru atsauc.Balsojums par **Baibu Fromani** kā padomes priekšsēdētāju“Par “ - 14“Atturās” -5Balsojums par **Arti Dzirkali** kā padomes priekšsēdētāju “Par “ -5 **B.Fromane** – pateicas par uzticību, plāno ar jauno ministru atgriezties pie jautājuma par Padomes lomu un vietu. Plāno būtiski stiprināt Padomes publisko tēlu, attiecībā uz saturu jādomā, kā visas lietas, kas padomē tiks runātas novirzīt tālāk.Aicina izvirzīt kandidātus Padomes priekšsēdētāja vēlēšanām.L.Jākobsons – izvirza **Ginta Miķelsona** kandidatūru.R.Vecums-Veco – izvirza **Arti Dzirkali.**Kandidāti informē Padomes locekļus par savām prioritātēm priekšsēdētāja vietnieka amatā:**G.Miķelsons –** atskatoties uz Latvijas būvniecības stratēģiju bija 7iem gadiem, tika definēti 5 virsmērķi un 35 aktivitātes. Šobrīd 18 mēnešos realizēts 7 aktivitātes 21procesā, 7 vēl nav iesāktas. Nākamajā periodā jārealizē 21 viena aktivitāte, kā arī jāizlemj kuras no atlikušam 7 ir vērts uzsākt un vai nav aktivitātes jāpapildina.**A.Dzirkalis** – rezumē, kaiepriekšējais gads ir bijis ļoti spraigs, labprāt palīdzēti priekšsēdētajai realizēt nospraustos mērķus.Balsojums par **Gintu Miķelsonu**, kā Padomes priekšsēdētāja vietnieku“Par “ - 5“Atturās” -12Balsojums par **Arti Dzirkali** kā Padomes priekšsēdētāja vietnieku “Par “ -12**E.Timofējevs –** ierosina Padomei pievērsties trim lietām1. panākt, ka normatīvo aktu pielietojumu skaidro no profesionāļa konkrētajā jomā viedokļa, esošā normatīvā regulējuma ietvaros, nevis jurista viedokļa, tad nebūtu nepieciešams veikt tik daudz grozījumu normatīvajā regulējumā;2. projektēšanas standartus ietvert likumdošanā (par to iepriekšējās Padomes laikā runāja arī N.Tirāns);3. sadalīt atbildības robežas starp projektētāju un celtnieku, šobrīd to daļa lietu netiek pārklātas.**B.Fromane** - aicina visus līdz nākamajai sēdei apdomāt, kādi būtu tuvāko trīs gadu darbības uzdevumi. Partnerība kopā ar dažām organizācijām radījuši nozares manifestu (vienpusēju paziņojumu), projektu izsūtīs Padomei un aicina līdz nākamajai Būvniecības padomes sēdei izteikt priekšlikumus veicamajiem uzdevumiem. |

**Nolemj:** Par Padomes priekšsēdētāju ievēlēja **Baibu Fromani**, par priekšsēdētāja vietnieku **Arti Dzirkali**.

**6.§**

**Citi jautājumi**

**\_\_\_\_\_\_\_**

**6.1. Latvijas Būvniecības padomes pārstāvju izvirzīšana darbam Būvniecības informācijas sistēmas uzturēšanu, pilnveides, attīstības plānošanu un uzraudzības Konsultatīvajā padomē**;

Padome ir saņēmusi BVKB vēstuli ar lūgumu deleģēt Padomes pārstāvi darbam ERAF projekta “Būvniecības procesu un informācijas sistēmas attīstība (1.kārta)” Konsultatīvās padomes, kuras uzdevums ir sniegtu priekšlikumus par Būvniecības informācijas sistēmas uzturēšanu, pilnveidi un attīstības plānošanu, kā arī uzraudzīt attīstības progresu, sastāvā. Iepriekš Padomi konsultatīvajā padomē pārstāvēja G.Miķelsons. G.Miķelsons atsauca savu kandidatūru, jo uzskatīja, ka uzraudzības padomi nevar vadīt tās iestādes pārstāvis, kas ir ERAF projekta īstenotājs.

**Nolemj: 1.** Deleģēt darbam konsultatīvajā padomē G.Miķelsonu, norādot, ka atbilstoši sanāksmē izskatāmajiem jautājumiem, konsultatīvās padomes sanāksmēs piedalīsies arī citi atbilstošas nozares Padomes locekļi.

2. Sekretariātam sagatavot atbildes vēstuli BVKB, norādot un interešu konfliktu gadījumā, ja uzraudzību veic pats atbildīgais par ERAF projekta īstenošanu.

**6.2. Nākamās sēdes laiks un Darba kārtība**.

**Nolemj:** Latvijas Būvniecības padomes sēde plānota **2019.gada 24.janvārī, plkst.14:00.**

Sēdi slēdz 16:35

Ekonomikas ministrijas

Valsts sekretāra vietnieks E.Valantis

Protokolēja I.Rostoka

1. EM iepirkums EM 2017/126, „Ēku energoefektivitātes prasību definēšana dažādām ēku klasēm, ņemot vērā ēku dzīves cikla izmaksas”, izstrādātājs Latvijas Universitāte, pieejams EM mājas lapā:<https://server.em.gov.lv/index.php/s/RyYynH4VI8No2W8> [↑](#footnote-ref-1)
2. EIROPAS PARLAMENTA UN PADOMES DIREKTĪVA (ES) 2018/844 (2018. gada 30. maijs), ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti [↑](#footnote-ref-2)